O-GRUPPA
Leder: Mayna Nossen
Medlem: Turorientering Svein Minge og Hans Nossen. 
Har hatt 1 felles møte og opplæring gps tur, samt mailer og sms. 

Statistikk på hvem som har deltatt på orienteringsløp for TFL:

Trond Bjerge: 5 løp i Norge, 1 seier. 3 løp i Sverige og stafett i Finland.
Karoline Dahl Fosby: 4 terminfesta løp.
Astrid Dahl Fosby: 1 terminfesta løp.
Liv Inger Prangerød: 10 løp i Norge, 4 seire. 5 løp i Sverige, 2 seire. 13 lokale IFE Atomen løp, 1 treningsløp i Indre Østfold. Gratulerer med innsatsen!
Astrid Watterdal: 9 lokale IFE Atomen løp og 1 natt løp. 5 plass i Blodslitet! 
Bjørn Oskar Karlsen: 11 lokale IFE løp
Morten Jensen: 12 lokale IFE løp
Bent-Joar Wang: 2 lokale IFE løp
Mayna Nossen: 1 IFE løp

Videre: 
Deltatt på TFLs styremøter og 2 kvelder med virksomhetsplan. 
TFL dagen 16.4. med merket o-løype og ertepose aktivitet. 25 barn deltok.
Setter opp liste for torsdagsvakter i vintersesong fra oktober til mars. 
Renhold av trimrom, vinduer, sluk og sydd nye gardinger til herrebadstu samt innkjøp av bøtter, koster og matter m.m. Takk til ordensvakter i herre badstua: Bjørn O Karlsen og Thor Ivar Sandberg. 
Takk til Sissel som styrke trener oss damer. (Mayna er assistent) I høst har vi vært fra 5-10 damer. Også noen nykommere. Safia har hatt en gruppe på 5 på fredag/onsdag. 
Deltatt på Idrettens dag i Busterudparken 16.9.
Organisert hygge- trivselkveld: Oktober: Bildekveld med Terje Jensen.
40 personer til stede. 
November: Foredrag og møte med medlem Dag Sæthers tid som revyartist. 
32 personer til stede.
Desember: Grøtstafett for Skigruppa og torsdagstrimmere. 24 på stafetten der foreldre og barn deltok.  30 personer totalt. Takk til Karsten på trekkspill. Hyggelig med julesanger, grøt og premier til alle. Vi hadde flaks med været, før det store snøfallet.    Takk til alle torsdagsvakter! Hilsen Mayna



STATISTIKK FOR ERTETRIMMEN 2023 I TISTEDALEN SKIANLEGG 

Organiseres av Mayna Nossen (O-gruppa) med hjelp av Hans Nossen og innkjøp kiosk, høst av Liv-Marit Bernstrøm (Skigruppa).
Uten frivillig dugnad, ingen Ertetrimmen som også støttes av Sparebank1 Østfold Akershus. Totalt arrangeres Ertetrimmen over 15 onsdager fra april  -ut september med 2 – 3 personer på tidtaking og 2 i kiosk, totalt 70 personer i aksjon. Stor takk til alle dere!
Løypelengder: 800 m gul – 1,8 km orange – 3,5 km grønn – 4,7 km rosa og lysløypa rundt.

Reklame: Stort banner på parkering Ertemoen fra påske og ut september. Diverse innbydelser/ oppslag. Stor annonse i Halden Arbeiderblad. 
Påminnelse hver uke om pågående arrangement: Hva skjer i Halden.
Trykket opp 300 flyers i A6 der halvparten ble delt ut på TFL stand 10.juni på Frivillighetens dag i regi av Halden kommune. Resterende lagt i postkasser i Tistedal. Trolig ingen stor effekt. Det var topp deltagelse på våren og ca. halvparten i august etter ferien
Antall registrerte deltagere: 184 personer.
Antall starter over 15 ganger: 840.
Antall deltagende personer fordelt på våren: 84-74-90-83-76-78-57-47.    
Høst: 41-34-33-29-36-36-38.
TTIF håndballjenter deltok på våren.
Gavekort kr 300 ble trukket på deltagers startnummer hver onsdag.
Trøye, i år sort med grønn skrift ble delt ut etter 5 starter. Totalt bestilte vi 108 trøyer PGA høy deltagelse.

Avslutning 27.9. med pølser, boller, kaker og kringler samtidig med offisiell åpning av det nye garasjeanlegget med innbudte. Premiering: Gavekort
 2x300 kr og 1x500 kr samt premier fra Sparebanken1 med ryggsekker, buffer og drikkeflasker til glede for de startende. 










Årsberetning 2023 Halden Tur-o 
Tur-orientering er som tidligere et samarbeid mellom Gimle Idrettsforening, Idd Sportsklubb, Tistedalen Friluftslag og Halden Skiklubb. 

Medansvarlig for årets Tur-o opplegg fra HSKs side har vært Hans Kurt Karlsen, Bård Laukvik og Anne Julsrud Haugen. Med god hjelp av grunneierkontakt Jon Brevik. Trykking av løyper er gjort av Eirik Nordbrøden og Anne Julsrud Haugen. Pakking av konvolutter har blitt utført av Marit Bokerød Hansen, Mayna Nossen og Sunniva Ulseth Pettersen. Marit forsyner utsalgsteder med konvolutter og holder orden på antallet. Tone Albinson er kasserer i Halden turorientering. Runa Wille Mjølnerød informerer på Facebook- og Instagramkontoene. Mayna hadde kontakt med journalist i HA og fikk et greit oppslag.
Hovedansvaret for løyper og poster har vært Trygve Fosse for Gimle, Marit og Sunniva for Idd, Mayna og Hans for TFL. Svein Minge bidro til å sette ut 2 GPS-poster for TFL i søndre del av kommunen. Hans Kurt, Bård og Anne/Eirik la ut for HSK. 
Hans Kurt har vært helt sentral i tur-o i mange år, og gjør kjempeinnsats med produksjon av løyper og lister/statistikker. Første tur-o dag i år var 1. april, og de fysiske postene lå ute til 17. september.
Også i år har vi på noen turer brukt naturlige elementer i terrenget som f.eks skilt, installasjoner og tekst på statuer som koder. Man slipper da bøtter med QR koder som kan ha lett for å forsvinne i urbane strøk. Dette er godt tatt imot av deltagerne. TFL la turen Historiske Halden på sydsiden og hadde poster ved butikker som sponset med gavekort fra Billington A/S Jernia, Åshild Manufaktur, Apotek1Ørnen, Innrederiet, Levang A/S Herreklær, Frisørbasaren og Renee interiør. Turen ble også omtalt av Blå Skilt i Norge som forteller om en historisk bygning eller begivenhet. 

10.06. deltok Mayna for TFL i Busterudparken på frivillighetens dag i Halden kommunes regi. Turen Historiske Halden ble delt ut gratis. Kopiering av 200 kart ble sponset av Byggmester Bjørn Larsen Eftf. Viggo Nossen og Tore Steen.

Totalt 90 poster ble lagt på ulike kart i kommunen. TFL hadde 15 sykkelposter på Hov.
I tillegg ble det lagt ut 6 GPS-poster, den første i hver måned fra april til september. Tistedalen FL la ut 4 poster og Halden SK la ut 2 poster. Hans er ansvarlig for å lage nye postbøtter når de trengs byttet ut.
Konvolutter kunne kjøpes på Norli Køhn, Felleskjøpet/Agri, Kiwi Risum. Det er registrert i alt 12559 klipp! (postbesøk) 286 personer har vært på minst en post, 39 personer har vært på alle 110 poster! Totalsalg konvolutter: Tur-o: 192 konvolutter. Familie&barne-o: 112 konvolutter. Økonomi Omsetning på nett: kr 8340. Offline omsetning: kr 59200. Total omsetning: kr 67540. 
Avgift til NOF: kr 8880

Avslutningen av sesongen ble avholdt på Venåshytta søndag 15.10 med trekning på premier, hovedpremie på kr 2000 fra Båtholm tilfalt Trygve Tveterås som for øvrig har deltatt 24 gullmerkesesonger. Halden turorientering får skryt av utenbys for sitt opplegg. 

Utdrag årsrapport HSK ved Anne Julsrud Haugen og tilleggstekst av Mayna Nossen.
